পল এদ্ৰিয়েন মৰিছ ডিৰাকৰ জন্ম হৈছিল ১৯০২ চনৰ ৮ আগষ্টত ইংলেণ্ডৰ ব্ৰিষ্টলত অৱস্থিত তেওঁৰ পিতৃগৃহত । তেওঁ চহৰখনৰ বিছপষ্টন অঞ্চলত ডাঙৰ-দীঘল হৈছিল । ডিৰাকৰ পিতৃ চাৰ্লছ্ এদ্ৰিয়েন লেডিস্লাছ ডিৰাক আছিল ছুইজাৰলেণ্ডৰ চে'ন্ট মৰিছৰ পৰা অহা এজন বহিৰাগত । তেওঁ ব্ৰিষ্টলত এগৰাকী ফৰাছী ভাষাৰ শিক্ষকৰূপে কাম কৰিছিল । <nowiki>ইংলেণ্ড</nowiki>ৰ কৰ্নৱালত জন্ম হোৱা তেওঁৰ মাতৃ ফ্লোৰেন্স হান্না ডিৰাকে ব্ৰিষ্টল কেন্দ্ৰীয় পুথিভঁৰালৰ পুথিভঁৰালীৰ দ্বায়িত্ব পালন কৰিছিল । পলৰ বিয়াট্ৰিছ ইছাবেল মাৰ্গাৰেট (বেটি নামৰে জনা যায়) নামেৰে এজনী সৰু ভনী আৰু ৰেজিনেল্ড চাৰ্ল্ছ্ ফেলিক্স (ফেলিক্স নামেৰে পৰিচিত) নামৰ এজন ডাঙৰ ভাই আছিল, যিয়ে ১৯২৫ চনৰ মাৰ্চ মাহত আত্মহত্যা কৰিছিল ।  সেই ঘটনাটো সুঁৱৰি ডিৰাকে পিছত কৈছিল : "মোৰ মা-দেউতাহঁত সাংঘাটিকভাৱে ভাগি পৰিছিল । মই জনা নাছিলোঁ যে তেওঁলোকৰ বাবে আমাৰ ইমান বেছি মূল্য আছিল [...] মই জনাই নাছিলোঁ  যে পিতৃ-মাতৃয়ে নিজৰ সন্তানক ইমান গভীৰভাৱে চোৱা-চিতা কৰিব লাগে । কিন্তু তেতিয়াৰ পৰা মই বুজি পোৱা হ'লোঁ ।

বঁটা-বাহন
ব্যক্তিত্ব
প্ৰাৰম্ভিক বছৰসমূহ
ব্যক্তিগত জীৱন